OzLabs/hebrew-wiki-articles huggingface dataset:
ינקובה מינטה

ינקובה מינטה מואט (באנגלית: Yankuba Minteh Moat; נולד ב-22 ביולי 2004 בגמביה) הוא כדורגלן גמביאני המשחק בעמדת קשר הכנף בקבוצת ברייטון מהפרמייר ליג.

== קריירת מועדונים ==
מינטה גדל במחלקות הנוער של סטיב ביקו ואודנסה בולקלוב. בעונת ערך 17 הופעות ליגה במדי הקבוצה הבוגרת של אודנסה בולקלוב במסגרת ליגת העל הדנית, בהן הבקיע ארבעה שערים.

ב-12 ביוני 2023 חתם מינטה בניוקאסל יונייטד מהפרמייר ליג, והושאל לפיינורד מליגת העל ההולנדית למשך עונת 2023/2024. ב-4 באוגוסט ערך את הופעת הבכורה שלו במועדון, בהפסד 1-0 לפ.ס.וו. איינדהובן במסגרת הסופר קאפ ההולנדי. ב-13 באוגוסט ערך את הופעת הבכורה שלו בליגה, בתיקו 0-0 נגד פורטונה סיטארד במסגרת המחזור הראשון. ב-3 בספטמבר הבקיע את שער הבכורה שלו במועדון, בניצחון 5-1 על אוטרכט במסגרת המחזור הרביעי בליגה.

ב-1 ביולי 2024 חתם בברייטון.

== קריירה בינלאומית ==
ב-10 בספטמבר 2023 ערך מינטה את הופעת הבכורה שלו בנבחרת גמביה, בתיקו 2-2 נגד נבחרת הרפובליקה של קוגנו במסגרת מוקדמות גביע אפריקה לאומות 2023. במשחק זה הבקיע את שער הבכורה שלו בנבחרת.

נכלל בסגל נבחרת גמביה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני אודנסה בולקלוב
קטגוריה:כדורגלני ניוקאסל יונייטד
קטגוריה:כדורגלני ברייטון אנד הוב אלביון
קטגוריה:כדורגלני פיינורד
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2023
קטגוריה:ספורטאים זרים בדנמרק
קטגוריה:ספורטאים זרים באנגליה
קטגוריה:ספורטאים זרים בהולנד
קטגוריה:גמביאנים שנולדו ב-2004
יחסי אפגניסטן–קזחסטן

יחסי אפגניסטן-קזחסטן מתייחסים ליחסים הבילטרליים בין אפגניסטן לקזחסטן שהחלו ב-1992.

==היסטוריה==
הקזחים נרדפו בידי המשטר הסטליניסטי בשנות ה-30 של המאה ה-20, ורבים מאלה שברחו לברית המועצות היגרו לאפגניסטן. אלפי קזחים המשיכו להתגורר באפגניסטן עד לפרוץ .

היחסים הדיפלומטיים הרשמיים בין שתי המדינות כוננו ב-12 בפברואר 1992. ב-1993 פתחה אפגניסטן שגרירות באלמטי, מהערים הגדולות בקזחסטן, בעוד ב-2002 פתחה קזחסטן שגרירות בקאבול, בירת אפגניסטן.

ב-1996, במהלך מלחמת האזרחים באפגניסטן, ארגנה קזחסטן ועידת חירום ביחד עם רוסיה ומדינות נוספות ממרכז אסיה מתוך מאמץ לפתור את המשבר באפגניסטן.

במאי 2011 שלחה קזחסטן כוחות שיילחמו לצד ארצות הברית במלחמת אפגניסטן, במסגרת כוח הסיוע הביטחוני הבינלאומי. בכך הפכה קזחסטן למדינה הראשונה ממדינות ברית המועצות לשעבר ששולחת כוחות להילחם לצד ארצות הברית.

ב-2014 הוערך שווי המסחר בין קזחסטן לאפגניסטן בכ-336.7 מיליון דולר. נכון ל-2017, קזחסטן שלחה 20 מיליארד דולר לשם סיוע הומניטרי לאפגניסטן.

ב-2021, לאחר שהטליבאן השתלט על קאבול, הודיעה קזחסטן כי היא איננה מכירה בממשלת הטליבאן כממשלה האפגנית הלגיטימית. נשיא קזחסטן קאסים-ג'ומארט טוקאייב הודיעה כי ארצו תגן על עצמה מפני איומים העלולים להישקף מהמדינה.

==הערות שוליים==
ריויה מורישיטה

ריויה מורישיטה (ביפנית: 森下 龍矢; נולד ב-11 באפריל 1997 בקקגאווה שביפן) הוא כדורגלן יפני המשחק בעמדת הקשר בקבוצת נגויה גראמפוס מליגת העל היפנית ובנבחרת יפן.

== קריירת מועדונים ==
מורישיטה גדל במחלקת הנוער של ג'ובילו איוואטה, ובהמשך שיחק בקבוצת הכדורגל של אוניברסיטת מייג'י. בשנת 2020 החל לשחק בקבוצה הבוגרת של סגאן טוסו במסגרת ליגת העל היפנית, ובסך הכל ערך 33 הופעות ליגה, בהן הבקיע שלושה שערים.

ב-9 בינואר 2021 חתם בנגויה גראמפוס מליגת העל היפנית.

== קריירה בינלאומית ==
ב-15 ביוני 2023 ערך מורישיטה את הופעת הבכורה שלו בנבחרת יפן, בניצחון 6-0 על נבחרת אל סלוודור במשחק ידידות.

== תארים ==
;נגויה גראמפוס
* גביע הליגה היפנית (1): 2021

== קישורים חיצוניים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סגאן טוסו
קטגוריה:כדורגלני נגויה גראמפוס
קטגוריה:כדורגלני נבחרת יפן
קטגוריה:יפנים שנולדו ב-1997
סייאה מאיקומה

סייאה מאיקומה (ביפנית: 毎熊 晟矢; נולד ב-16 באוקטובר 1997 בנגסאקי שביפן) הוא כדורגלן יפני המשחק בעמדת המגן הימני בקבוצת סרסו אוסקה מליגת העל היפנית ובנבחרת יפן.

== קריירת מועדונים ==
מאיקומה החל את הקריירה המקצוענית שלו בקבוצת וי-וארן נגסאקי, במדיה ערך 74 הופעות ליגה והבקיע ששה שערים במסגרת ליגת המשנה היפנית.

ב-9 בינואר 2022 חתם מאיקומה בסרסו אוסקה מליגת העל היפנית.

== קריירה בינלאומית ==
ב-12 בספטמבר 2023 ערך מאיקומה את הופעת הבכורה שלו בנבחרת יפן, בניצחון 2–4 על נבחרת טורקיה במשחק ידידות.

נכלל בסגל נבחרת יפן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני סרסו אוסקה
קטגוריה:כדורגלני נבחרת יפן
קטגוריה:כדורגלני גביע אסיה 2023
קטגוריה:יפנים שנולדו ב-1997
Live Is Life

"Live Is Life" הוא שיר של להקת הפופ רוק האוסטרית אופוס (Opus) משנת 1984. השיר שוחרר כסינגל הראשון מהאלבום לייב הראשון שלהם Live Is Life ונכלל גם בגרסה האמריקאית באלבומם הרביעי Up and Down משנת 1984. השיר היה ללהיט מספר 1 באירופה בקיץ 1985, וגם הגיע למקום הראשון בקנדה ול-40 הגדולים בארצות הברית ב-1986. הוא כוסה על ידי אמנים רבים.

==רקע והופעה במצעדים==
לאחר שהלהקה הוציאה מספר סינגלים, "Live Is Life" זכה להצלחה עצומה ב-1985, והגיע לראש המצעדים של מדינות רבות, כולל אוסטריה (שמונה שבועות), מערב גרמניה, צרפת (שבעה שבועות) ושוודיה (ארבעה שבועות). השיר נוצר במהלך קונצרט באוברוורט, ב-2 בספטמבר 1984 בזמן שהלהקה חגגה את יום השנה האחת-עשרה להיווסדה. הוא הוקלט בגרסה חיה כשהקהל שר ביחד עם הלהקה לאורך בתי השיר. במילות השיר, הוא מבטא את "החיבור הנלהב של הלהקה לבמה". השיר בוצע במהלך קמפיין הצדקה ב-1985, "Austria für Afrika". בשנת 1994, לרגל מונדיאל 1994, אופוס הוציאה גרסה נוספת של "Live Is Life", אשר נכנסה שוב לעשירייה הראשונה באוסטריה. השיר הוקלט שוב על ידי הלהקה ב-2008, גם בגרסת סולו וגם בהשתתפות ג'רי.

==חימום של מראדונה לפני משחק==
ב-19 באפריל 1989, במהלך החימום במינכן לפני חצי הגמר של הליגה האירופית (אז כגביע אופ"א) בין באיירן מינכן לנאפולי (כדורגל), ביצע דייגו מראדונה מופע הקפצות כדור (Keepie uppie) מאולתר שהסתנכרן לקצב של השיר "Live Is Life", כשהשיר התנגן במקרה ברמקולים של האצטדיון במהלך החימום.
בלבול מסוים נמשך בקרב אלה שחולקים על כך שמופע ההקפצות הנ"ל נערך במינכן. יורגן קלינסמן טען בין היתר כי זה קרה במהלך הגמר בשטוטגרט:

מנחה הספורט הבלגי פרנק רייס, שערך את הסרטון והפיץ אותו דרך יוטיוב, טען כי החימום הזה התקיים רגע לפני חצי הגמר במינכן. עד 2013, הקליפ של רייס צבר כמעט שני מיליון צפיות ביוטיוב. יום השנה ה-25 לחימום של מראדונה צוין ברמה בינלאומית, כאשר עיתונים הגיבו על כישוריו ועל ההשפעה הטרנספורמטיבית שהייתה לו על נאפולי ודרום איטליה.

==קרדיטים==
*הרוויג רודיסר - קולות ראשיים.
*אוואלד פפלגר - גיטרה, קולות.
*ניקי גרובר - גיטרה בס, קולות.
*קורט-ריין פליסנייר - אורגן, קולות.
*גונטר גרסמאק - תופים.
*גונטר טימישי - כלי הקשה, קולות.

==מיקומי שיא==

==קישורים חיצוניים==

==הערות שוליים==

קטגוריה:שירי 1984
קטגוריה:סינגלים מ-1984
קטגוריה:סינגלים מ-1985
קטגוריה:סינגלים מ-1994
קטגוריה:סינגלים מ-2002
קטגוריה:סינגלים מ-2008
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת פולידור רקורדס
לא תראה אותי בוכה

"לא תראה אותי בוכה" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, נדב אהרוני ואלמוג קריאף, עובד והופק בידי נדב אהרוני ויצא לאור כסינגל ב-25 ביוני 2023.

== רקע ==
כשבוע לפני צאת השיר פרסם הזמר-יוצר הישראלי עדן חסון פוסט בו התוודה כי לאחר תקופה בה לא התאפשר לו ליצור מוזיקה חדשה אף על פי שניסה, הוא יצא לחופשה מהתעסקות במוזיקה, עסק בעצמו והגיע לתובנות חדשות. באותו פוסט הודיע כי בזמן הקרוב הוא מתכוון להוציא כמות של שירים בהפרשי זמנים קצרים<ref></ref><ref name=":02"></ref>.ב-25 ביוני 2023 הוציא חסון 3 שירים ברצף, "חישגוזים", "לא תראה אותי בוכה" ו"החיים לפניי"<ref name=":02" />. על "לא תראה אותי בוכה" כתב הזמר:

השיר נכתב והולחן על ידי עדן חסון, נדב אהרוני ואלמוג קריאף, ועובד והופק בידי נדב אהרוני<ref name=":0"></ref>.

== השיר ==
"לא תראה אותי בוכה" הוא שיר באורך 3:42 דקות<ref name=":0" />, המשלב עיבוד מוזיקת דאנס אלקטרונית<ref name=":3"></ref>. בשיר מתאר חסון שני בני זוג שהיו קרובים בעבר אך כעת התרחקו: . וכשהוא שר מנקודת מבטה של בת הזוג הוא עובר לטונים גבוהים<ref name=":0" /><ref name=":3" />.

== עטיפת הסינגל ==
על גבי עטיפת הסינגל מופיעים עדן חסון והשחקנית נועה אסטנג'לוב. התמונה צולמה על ידי רן יחזקאל ועוצבה בידי AVOXVISION ועדן חסון<ref name=":0" />.

== קבלה ==
דור מאיר מועלם מ"מאקו" כתב כי זהו השיר הבולט ביותר מבין השירים שהוציא עדן חסון באותה תקופה<ref></ref>. מבקר המוזיקה יוסי חרסונסקי כתב כי מתכונת הסיפורים של התרפקות על הטוב שהיה בעבר בין בני הזוג מול הנתק בהווה הפכה לתבנית כתיבה לא מעניינת ואף לא מרגשת<ref name=":3" />.

== גרסת כיסוי ==
ב-20 באוגוסט 2023 הוציא עדן חסון גרסת קאבר לשיר שעובד והופק בידי חסון ונדב אהרוני<ref></ref>.

== הצלחה ==
ב-4 ביולי נכנס השיר למצעד הסינגלים הישראלי היטליסט<ref></ref>, ב-27 באוגוסט עלה למקום השני במצעד מדיה פורסט<ref></ref><ref name=":1"></ref> עם 188 השמעות בתחנות הרדיו הישראליות במהלך אותו שבוע<ref name=":1" />, וב-2 בספטמבר עלה למקום הראשון במדיה פורסט עם 187 השמעות שבועיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים על בכי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
דייקי האשיוקה

דייקי האשיוקה (ביפנית: 橋岡 大樹; נולד ב-17 במאי 1999 בסאיטאמה שביפן) הוא כדורגלן יפני המשחק בעמדת המגן הימני בקבוצת לוטון טאון מהפרמייר ליג ובנבחרת יפן.

== קריירת מועדונים ==
האשיוקה גדל במחלקת הנוער של אוראווה רד דיימונדס, ובשנת 2017 החל לשחק בקבוצה הבוגרת של המועדון במסגרת ליגת העל היפנית. בסך הכל ערך 74 הופעות ליגה במדי המועדון, בהן הבקיע ארבעה שערים.

ב-31 בינואר 2021 הושאל האשיוקה לסנט טרוידן מליגת העל הבלגית עד לתום עונת , ולאחר סיום תקופת ההשאלה חתם על חוזה קבוע במועדון. 

ב-30 בינואר 2024 חתם האשיוקה בלוטון טאון מהפרמייר ליג. <ref></ref> הוא ערך את הופעת הבכורה שלו בקבוצה ב-27 בפברואר 2024 כשעלה כמחליף בהפסד 2–6 למנצ'סטר סיטי במסגרת הגביע. את הופעת הבכורה שלו בליגה הוא ערך ב-2 במרץ בהפסד 2–3 לאסטון וילה. 

== קריירה בינלאומית ==
ב-10 בדצמבר 2019 ערך האשיוקה את הופעת הבכורה שלו בנבחרת יפן, בניצחון 2–1 על נבחרת סין במסגרת אליפות מזרח אסיה 2019.

הוא היה חלק מסגל הנבחרת לטורניר הכדורגל באולימפיאדת טוקיו בשנת 2021, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלני אוראווה רד דיימונדס
קטגוריה:כדורגלני סנט טרוידן
קטגוריה:כדורגלני לוטון טאון
קטגוריה:כדורגלני נבחרת יפן
קטגוריה:כדורגלנים יפנים באולימפיאדת טוקיו (2020)
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:יפנים שנולדו ב-1999
סם האוזר

סמואל דייוויד "סם" האוזר (באנגלית: Samuel David "Sam" Hauser; נולד ב-8 בדצמבר 1997) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הסמול פורוורד.

==קריירת מכללות==
האוזר נולד בעיר גרין ביי שבוויסקונסין. בין השנים 2016–2019 למד באוניברסיטת מרקט אשר במילווקי, ולאורך התקופה העמיד ממוצעים של 12.7 נקודות, 6.0 ריבאונדים ו-2.2 אסיסטים למשחק. בשנת 2020 עבר ללמוד באוניברסיטת וירג'יניה, ובעונתו היחידה בקבוצת הכדורסל שלה – 2020/2021 – קלע 16.0 נקודות ואסף 6.8 ריבאונדים בממוצע למשחק.

==קריירה ב-NBA==
===בוסטון סלטיקס===
האוזר לא נבחר כלל בדראפט ה-NBA{{כ}} 2021, אולם באוגוסט 2021 זכה לחוזה כפול בקבוצת בוסטון סלטיקס. בפברואר 2022 חתם על חוזה NBA סטנדרטי עם הסלטיקס עד לסיום עונת , בה העפילו לגמר ה-NBA. ביולי 2022 חתם על הארכת חוזה בבוסטון ל-3 עונות נוספות. ב-7 באפריל 2023 קלע שיא קריירה של 26 נקודות במשחק מול טורונטו ראפטורס, ויומיים לאחר מכן השווה את השיא במשחק מול אטלנטה הוקס. בעונתו השנייה בבוסטון שותף ב-80 משחקים בסך הכול, ורשם ממוצעים של 6.4 נקודות, 2.6 ריבאונדים ו-1.8 שלשות למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| בוסטון	|| 26 || 0 || 6.1 || 0.460 || 0.432 || 0.000 || 1.1 || 0.4 || 0.0 || 0.1 || 2.5
|- style="background-color: #EFEFEF;"		
| 	|| בוסטון	|| 80 || 8 || 16.1 || 0.455 || 0.418 || 0.706 || 2.6 || 0.9 || 0.4 || 0.3 || 6.4
|- style="background-color:#80BFFF; font-weight:bold;"		
| קריירה || 		|| 106 || 8 || 13.7 || 0.455 || 0.420 || 0.706 || 2.2 || 0.8 || 0.3 || 0.2 || 5.4
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| בוסטון	|| 7 || 0 || 2.1 || 0.250 || 0.333 || 1.000 || 0.1 || 0.3 || 0.0 || 0.0 || 0.7
|- style="background-color: #EFEFEF;"		
| 	|| בוסטון	|| 15 || 0 || 6.9 || 0.345 || 0.333 || 1.000 || 1.1 || 0.3 || 0.1 || 0.1 || 2.0
|- style="background-color:#80BFFF; font-weight:bold;"		
| קריירה || 		|| 22 || 0 || 5.4 || 0.333 || 0.333 || 1.000 || 0.8 || 0.3 || 0.0 || 0.1 || 1.6
|}

==קישורים חיצוניים==

קטגוריה:כדורסלנים אמריקאים
קטגוריה:קנזס: כדורסלנים
קטגוריה:כדורסלני אוניברסיטת מרקט
קטגוריה:כדורסלני אוניברסיטת וירג'יניה
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1997
MacOS Sonoma

macOS Sonoma (גרסה 14) היא המהדורה העיקרית הקרובה של macOS, מערכת ההפעלה של אפל למחשבי Mac. היא מהווה יורשת של מהדורת macOS Ventura. המהדורה הוכרזה בוועידת המפתחים העולמית של אפל (WWDC) 2023 ב-5 ביוני 2023. המהדורה נקראת על שם אזור היין במחוז סונומה בקליפורניה. <ref></ref> <ref></ref>

גרסת המפתחים הראשונה שוחררה ב-5 ביוני 2023,<ref></ref> ונכנסה לבטא ציבורית ב-11 ביולי 2023, <ref></ref> <ref></ref> כשהגרסה הציבורית מתוכננת ל-26 בספטמבר 2023.

== תכונות חדשות ==
macOS Sonoma מספקת מספר תכונות ושיפורים חדשים, המתמקדים בעיקר בפרודוקטיביות ויצירתיות: <ref></ref> <ref></ref> <ref></ref><ref name=":0"></ref>
* ווידג'טים עודכנו משמעותית, הם אינם מוגבלים יותר למרכז ההודעות - במקום זאת ניתן למקם אותם בכל מקום על שולחן העבודה, ובורר הווידג'טים עוצב מחדש כדי להידמות לגרסת ה-iPadOS שלו.
* מסך הנעילה עוצב מחדש כך שיכלול את התאריך והשעה בדומה ל- iOS ו-iPadOS.
* אפליקציות לשיחות ועידה בווידאו יכולות להציג את סרטון מצלמת האינטרנט של המציג על גבי שיתוף המסך.
* סמלי האפליקציה וסרגל החיפוש של "אור הזרקורים" (spotlight) נעשו מעוגלים יותר.
* ספארי:
** פרופילי גלישה מאפשרים קבוצות נפרדות של סימניות, הרחבות וקובצי Cookie, שבהם ניתן להשתמש כדי להפריד, למשל, גלישה אישית מהגלישה של העבודה.
** שיתוף סיסמאות מאפשר למספר אנשים לקבל גישה לאותו אוסף של סיסמאות לאתרים, ולעדכן אותן לפי הצורך, כך ששינויים מסתנכרנים בין כל המכשירים הרשומים.
** "אפליקציות אינטרנט" מאפשרות למשתמש להוסיף כל אתר ל- Dock ולפתוח אותו בממשק ספארי פשוט. תכונה זו שונה במקצת מיישומי אינטרנט מתקדמים מכיוון שהיא אינה דורשת שינויים מצד מפתחי האתרים.
* הודעות:
** מסנני חיפוש מדויקים יותר: לדוגמה, ניתן לשלב את שם איש הקשר עם מונח חיפוש כדי לחפש את המונח בתוך השיחה הספציפית.
** ניתן לקפוץ במהירות להודעה הראשונה שלא נקראה בשיחה.
** לסטיקרי iMessage יש ממשק בחירה חדש.
* מצב משחק, למיטוב ביצועי המשחקים על ידי תעדוף משימות משחק והקצאת יותר קיבולת GPU ו- CPU למשחק.
* שומרי מסך חדשים בהילוך איטי של מיקומים שונים ברחבי העולם. כאשר מתחברים לחשבון, הם הופכים לטפט שולחן העבודה.

=== תכונות שהוסרו ===
* התמיכה בתוספי Mail הוסרה. <ref></ref>

== חומרה נתמכת ==
macOS Sonoma תומכת במחשבי Mac עם סיליקון של Apple ו- Xeon-W של אינטל ושבבי Coffee Lake / Amber Lake מהדור השמיני ואילך, ומסירה את התמיכה בדגמים שונים שיצאו ב-2017. ה-iMac 2019 הוא ה-Mac הנתמך של אינטל היחיד שחסר שבב אבטחה T2. מערכת ההפעלה תומכת בדגמי ה-Mac הבאים:<ref></ref>
* iMac (2019 ואילך)
* iMac Pro (2017)
* MacBook Air (2018 ואילך)
* MacBook Pro (2018 ואילך)
* Mac Mini (2018 ואילך)
* Mac Pro (2019 ואילך)
* Mac Studio (כל הדגמים)

על פי ניתוח של Ars Technica, מחשבי מקינטוש של 2016 ו-2017 קיבלו בממוצע 6 שנים של עדכונים, נמוך מ-7–8 שנות העדכונים שקיבלו מחשבי מקינטוש של אינטל שיצאו מ-2009 עד 2015. <ref></ref><ref><cite class="citation web cs1" data-ve-ignore="true">Cunningham, Andrew (June 5, 2023). [https://arstechnica.com/gadgets/2023/06/macos-sonoma-drops-support-for-another-wide-swath-of-intel-macs/ "macOS Sonoma drops support for another wide swath of Intel Macs"]. </cite></ref>

==קישורים חיצוניים==
* 

== הערות שוליים ==

קטגוריה:תוכנות שהושקו ב-2023
מרי קוגן

מרי קוגן (נולדה ב-19 בספטמבר 1968) היא שייטת פאראלימפית ישראלית. קוגן מתאמנת ומתחרה עם בעלה איגור קוגן והם ייצגו את ישראל במשחקים הפאראלימפיים בייג'ינג (2008).

באליפות העולם בשיט לנכים התחרו בטורניר חתירה זוגית. זכו בשנת 2006 זכו במקום הראשון עם תוצאה של 04:49.48 דקות ובשנת 2007 דורגו במקום החמישי עם תוצאה של 04:37.17 דקות.

בגביע העולם לשנת 2008 בשיט לנכים דורגו במקום השני בטורניר חתירה זוגית עם תוצאה של 05:08.29 דקות. הם הבטיחו את השתתפותם ב ובהם סיימו עם תוצאה של 04:50.43 דקות.

בגביע העולם לשנת 2009 דורגו במקום השלישי בטורניר חתירה זוגית עם תוצאה של 04:35.82 דקות. באליפות העולם באותה שנה דורגו במקום השישי עם תוצאה של 04:27.09 דקות.

== קישורים חיצוניים ==

* [https://www.paralympic.org/mari-kogan פירוט השתתפותה בתחרויות המשחקים הפאראלימפיים] באתר הרשמי של IPC 

קטגוריה:ספורטאיות פאראלימפיות ישראליות
קטגוריה:חותרים פאראלימפיים ישראלים
קטגוריה:חותרות ישראליות
קטגוריה:חותרים נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:ישראליות שנולדו ב-1968
קטגוריה:ישראלים שנולדו ב-1968
איגור קוגן

איגור קוגן (נולד ב-2 במרץ 1957) הוא שייט פאראלימפי ישראלי. קוגן מתאמן ומתחרה עם אשתו מרי קוגן והם ייצגו את ישראל במשחקים הפאראלימפיים בייג'ינג (2008).

באליפות העולם בשיט לנכים התחרו בטורניר חתירה זוגית. זכו בשנת 2006 זכו במקום הראשון עם תוצאה של 04:49.48 דקות ובשנת 2007 דורגו במקום החמישי עם תוצאה של 04:37.17 דקות.

בגביע העולם לשנת 2008 בשיט לנכים דורגו במקום השני בטורניר חתירה זוגית עם תוצאה של 05:08.29 דקות. הם הבטיחו את השתתפותם ב ובהם סיימו עם תוצאה של 04:50.43 דקות.

בגביע העולם לשנת 2009 דורגו במקום השלישי בטורניר חתירה זוגית עם תוצאה של 04:35.82 דקות. באליפות העולם באותה שנה דורגו במקום השישי עם תוצאה של 04:27.09 דקות.

שיחק טניס שולחן באוזבקיסטן ובישראל בדרגת נכות 8. בשנת 2005 התחרה באליפות אירופה בטורניר זוגות לצד זאב גליקמן.

== קישורים חיצוניים ==

* [https://www.paralympic.org/igor-kogan פירוט השתתפותו בתחרויות המשחקים הפאראלימפיים] באתר הרשמי של IPC 
* [http://stats.ipttc.org/profiles/1954 איגור קוגן (אוזבקיסטן)] באתר איגוד טניס שולחן העולמי
* [http://stats.ipttc.org/profiles/2585 איגור קוגן (ישראל)] באתר איגוד טניס שולחן העולמי

קטגוריה:ישראלים שנולדו ב-1957
קטגוריה:ספורטאים פאראלימפיים ישראלים
קטגוריה:חותרים פאראלימפיים ישראלים
קטגוריה:חותרים נכים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:חותרים במשחקים הפאראלימפיים בייג'ינג (2008)
קטגוריה:ישראלים ילידי אוזבקיסטן
שביל סובב מכתש רמון

שביל סובב מכתש רמון הוא טרק מעגלי באורך כ־130 ק"מ בנגב, המקיף את מכתש רמון. השביל סומן ב־2016 ובאותה שנה הופקו מפות השביל וספר המתאר את המסלול. את השביל יזם בשנת 2010 נדב טאובה, תושב מצפה רמון. השביל מחבר מספר שבילים קיימים, ומסומן בצבע לבן סגול לבן או עיגול סגול על רקע לבן המוטבע על גבי סימון שביל קיים.
== מסלול השביל ==
רוב השביל עובר בשולי מכתש רמון, ובחלקיו עובר בתוך המכתש עצמו. ניתן ללכת את כל המסלול ברצף. יש חניוני לילה לאורך כל המסלול. חלקים מהמסלול חופפים למסלול שביל ישראל. החלוקה הרשמית היא לשמונה מקטעים, אבל ניתן לסיים אותו ב־4 עד 8 ימים.
=== מקטעי השביל (הקפה של מכתש רמון נגד כיוון השעון) ===
[[הר עידו - יער הרוג'ומים. מקטע שלישי בשביל סובב מכתש רמון]]
נוף מזקיף רמון
# ממצפה רמון עד חניון לילה נחל ניצנה – מקטע שעובר לאור המצוק הצפוני של מכתש רמון. נקודות ציון: מרכז המבקרים, הר גמל, בור חמת.
# מחניון לילה נחל ניצנה עד חניון לילה בורות לוץ – מקטע שעובר בין בורות מים עתיקים ושרידיו של בוסתן. נקודות ציון: הר רמון.
# מחניון לילה בורות לוץ עד חניון לילה הר עידו – נקודות ציון: מצפור מעלה ערוד, הרוג'ומים על הר עידו.
# מחניון לילה הר עידו עד חניון לילה מפער פיטם – נקודות ציון: גב עודד, הר עודד.
# מחניון לילה מפער פיטם ועד חניון לילה נחל נקרות מערב – נקודות ציון: זקיף רמון, קיר האמוניטים, מחצבות גבס.
# הר סהרונים, שולי מכתש רמוןמחניון לילה נחל נקרות מערב עד חניון בארות – נקודות ציון: הר סהרונים, נחל נקרות, פרסת נקרות, חאן סהרונים, עין סהרונים.
# מחניון בארות עד חניון לילה הר ארדון – נקודות ציון: נחל ארדון, גבעת חרוט, הר ארדון.
# מחניון לילה הר ארדון עד מצפה רמון – נקודות ציון: מעלה מחמל, מצד מחמל.<br />

== ראו גם ==
* מכתש רמון

== לקריאה נוספת ==
* רותי טבזנסקי, חלון למכתש רמון – מסלול סובב רמון, מו”פ מדבר וים המלח, מצפה רמון ורשות הטבע והגנים, 2016

== קישורים חיצוניים ==
* [https://mitzpe-ramon.co.il/סובב-מכתש-רמון-המדריך-הרשמי-השלם/ סובב מכתש רמון – המדריך הרשמי השלם], (באתר מרכז המידע של מצפה רמון)
* [https://israelhiking.osm.org.il/poi/OSM/relation_6148296?language=he השביל במפה החופשית של Israel Hiking Map] שמבוססת על OpenStreetMap
* [https://mitzpe-https://www.nakeb.co.il/hike/398 סובב מכתש רמון - העמוד הראשי], (באתר נאקב)
* [https://outpanel.co.il/ramon-crater/ טרק ישראלי: סובב רמון בחמישה ימים], (באתר אאוטפאנל)
* 

== הערות שוליים ==

קטגוריה:טרקים בישראל
קטגוריה:מכתש רמון
קטגוריה:הנגב
HALCA

HALCA (באנגלית: Highly Advanced Laboratory for Communications and Astronomy) היה רדיו טלסקופ שפעל תוך שימוש באינטרפרומטריה רחבת בסיס ארוך מאוד.
==משימה==
הטלסקופ נבנה על ידי טושיבה. הוא היה בעל אנטנה בקוטר של 8 מ'. בנוסף לכך הותקנה אנטנה נוספת.
 
הלוויין שוגר ב-12 בפברואר 1997 ממרכז החלל אוצ'ינורה. משך המשימה המתוכנן היה 3 שנים. האנטנה נפתחה ללא בעיות ובמשך יומיים בוצעו פעולות הכנסה לניצול של כלל המכשירים. משך הקפה היה כ-6.5 שעות. היה מתוכנן לקלוט אותות בתדר GHz 1.6, GHz 5.0 ו-GHz 22. בגלל בעיות שנבעו מרעידות בזמן השיגור לא היה ניתן לנצל תדר 22 GHz.

פעילות נמשכה הרבה מעבר למתוכנן וזאת למרות הקטנה משמעותית של הספק חשמלי שהיה מיוצר על ידי פאנל סולארי. היא הופסקה בשנת 2005. משימה נוספת שתוכנה לשנת 2012 בוטלה.

במהלך פעילות HALCA בוצעו תצפיות על מקורות שונות של גלי רדיו בחלל. נתונים שהתקבלו נקלטו ב-5 תחנות קרקע ביפן, ארצות הברית, ספרד ואוסטרליה. העברת הנתונים התבצע בקצב 128 MB בשנייה. על בסיס המידע שהתקבל נכתבו מאמרים רבים.

== קישורים חיצוניים ==

* 
* [https://web.archive.org/web/20050626011913/http://www.isas.ac.jp/e/enterp/missions/halca/index.shtml תיאור פעילות]
* [https://www.isas.jaxa.jp/en/missions/spacecraft/past/halca.html נתונים מאתר הסוכנות היפנית]
* 

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים יפניים
Lacrosse (סדרת לוויינים)

לוויין בהרכבה
Lacrosse הייתה סדרת לווייני ריגול של ארצות הברית ששוגרה החל בשנת 1988. הלוויין הראשון שוגר ממעבורת החלל אטלנטיס כחלק ממשימה STS-27. הלוויינים היו הראשונים שניצלו מכ"ם מפתח סינתטי והופעלו על ידי משרד הסיור הלאומי. קיום הלוויינים אושר על ידי ארצות הברית רק בשנת 2008. ידוע על שיגור 5 לוויינים. כול הלוויינים סיימו את פעילותם. 

הלוויין היה מסוגל לתת תמונה של מתרחש על הקרקע גם בעננות והייתה לו יכולת מסוימת לגילויים בתוך הקרקע. הלוויינים הראשונים ניצלו מערכת TDRS להעברת נתונים לתחנת קרקע שהייתה מוצבת בניו מקסיקו. הלוויינים נבנו על ידי לוקהיד מרטין.

עלות לוויין בודד כולל שיגור הייתה כ-0.5-1 מיליארד $ במחירי 1990. משקל הלוויין היה כ-15,000 ק"ג והוא היה ממתוכנן לעבוד במשך יותר מ-5 שנים.

הלוויינים הוחלפו על ידי לוויינים מסדרה FIA.
==לוויינים==
{| class="wikitable mw-collapsible mw-collapsed" width="900"
|- bgcolor="#ccfccf" align="center"
| תאריך שיגור|| לוויין || תאריך ירידה ממסלול||הערות
|-
| 2 בדצמבר 1988|| [https://nssdc.gsfc.nasa.gov/nmc/spacecraft/display.action?id=1988-106B USA-34]|| 25 במרץ 1997||שוגר ממעבורת החלל אטלנטיס STS-27
|-
| 8 במרץ 1991|| [https://nssdc.gsfc.nasa.gov/nmc/spacecraft/display.action?id=1991-017A USA-69]|| 26 במרץ 2011|| שוגר מבסיס חיל האוויר ונדנברג
|-
| 24 באוקטובר 1997|| [https://nssdc.gsfc.nasa.gov/nmc/spacecraft/display.action?id=1997-064A USA-133]|| לא פעיל|| שוגר מבסיס חיל האוויר ונדנברג 
|-
| 17 באוגוסט 2000|| [https://nssdc.gsfc.nasa.gov/nmc/spacecraft/display.action?id=2000-047A USA-152]|| לא פעיל|| שוגר מבסיס חיל האוויר ונדנברג 
|-
| 30 באפריל 2005|| [https://nssdc.gsfc.nasa.gov/nmc/spacecraft/display.action?id=2005-016A USA-182]|| לא פעיל|| שוגר מנמל החלל קייפ קנוורל 
|}

==קישורים חיצוניים==

* [http://www.astronautix.com/l/lacrossesatellite.html תיאור הלוויינים], באתר Encyclopedia Astronautica
* [https://space.skyrocket.de/doc_sdat/onyx.htm נתוני שיגורים], באתר Gunter's Space Page
* [https://www.globalsecurity.org/space/systems/lacrosse.htm מידע על לווייני הסדרה]

קטגוריה:לוויינים אמריקאיים
קטגוריה:לווייני ריגול
Asiasat

AsiaSat - חברה שמספקת שירותי לוויין. החברה הוקמה בשנת 1988. היא רשומה בברמודה והמטה שלה נמצא בהונג קונג.

החברה הוקמה כחברה ממשלתית סינית שנשכרת בבורסה לניירות ערך של הונג קונג. בשנת 2019 החברה עברה הפרטה. היא נמצאת כיום בבעלות פרטית של
Bowenvale Limited ומניותיה נמחקו מבורסה לניירות ערך.
 
==היסטוריה==
הלוויין הראשון AsiaSat 1 שוגר ב-7 באפריל 1990 ממרכז שיגור הלוויינים שיצ'אנג. במקור זה היה לוויין Westar 6 ששוגר ממעבורת החלל צ'לנג'ר במסגרת STS-41-B. הוא לא הגיע למסלול המתוכנן, הוחזר מהחלל על ידי מעבורת החלל דיסקברי במסגרת משימה STS-51-A ונמכר ל-AsiaSat. הלוויין פעל עד לשנת 2003.

בסך הכול בבעלות החברה היו 10 לוויינים מהם 5 פועלים (לפי הנתונים באתר החברה, נכון לספטמבר 2023). על פי הרוב הם מתוצרת SSL במשקל של מעל ל-4,000 ק"ג ומתוכננים לעבודה של כ-15 שנים.

==רשימת לוויינים==
{| class="wikitable sortable mw-collapsible mw-collapsed"
|- bgcolor="#ccfccf" align="center"
|-
! scope=col | תאריך שיגור
! scope=col | לוויין
! scope=col | אתר שיגור/משגר
! scope=col | יצרן
! scope=col | הערות
|-
|| 7 באפריל 1990|| [https://nssdc.gsfc.nasa.gov/nmc/spacecraft/display.action?id=1992-060A AsiaSat 1]|| מרכז שיגור הלוויינים שיצ'אנג צ'אנגג'נג 3|| יוז איירקראפט|| נרכש בשנת 1994, פעל עד לשנת 2003.
|-
|| 28 בנובמבר 1995|| [https://nssdc.gsfc.nasa.gov/nmc/spacecraft/display.action?id=1995-064A AsiaSat 2]|| מרכז שיגור הלוויינים שיצ'אנג צ'אנגג'נג 2E|| לוקהיד מרטין|| פעל עד לשנת 2012.
|-
| 24 בדצמבר 1997|| [https://nssdc.gsfc.nasa.gov/nmc/spacecraft/display.action?id=1997-086A AsiaSat 3]|| קוסמודרום בייקונור פרוטון M|| יוז איירקראפט|| נמכר בשנת 1998
|-
| 21 במרץ 1999|| [https://nssdc.gsfc.nasa.gov/nmc/spacecraft/display.action?id=1999-013A AsiaSat 3S]|| קוסמודרום בייקונור פרוטון M|| יוז איירקראפט||לא פעיל
|-
| 12 באפריל 2003|| [https://nssdc.gsfc.nasa.gov/nmc/spacecraft/display.action?id=2003-014A AsiaSat 4]|| נמל החלל קייפ קנוורל אטלס 3|| יוז איירקראפט|| נמכר בשנת 2018. לא פעיל
|-
| 11 באוגוסט 2009|| [https://nssdc.gsfc.nasa.gov/nmc/spacecraft/display.action?id=2009-042A AsiaSat 5]|| קוסמודרום בייקונור פרוטון M|| SSL|| פעיל
|-
| 7 בספטמבר 2014|| [https://nssdc.gsfc.nasa.gov/nmc/spacecraft/display.action?id=2014-052A AsiaSat 6]|| נמל החלל קייפ קנוורל פלקון 9|| SSL|| פעיל ביחד עם Thaicom 7.
|-
| 25 בנובמבר 2011|| [https://nssdc.gsfc.nasa.gov/nmc/spacecraft/display.action?id=2011-069A AsiaSat 7]|| קוסמודרום בייקונור פרוטון M|| SSL|| פעיל
|-
| 5 באוגוסט 2014|| [https://nssdc.gsfc.nasa.gov/nmc/spacecraft/display.action?id=2014-064A AsiaSat 8]|| נמל החלל קייפ קנוורל פלקון 9|| SSL|| פעיל.
|-
| 28 בספטמבר 2017|| [https://nssdc.gsfc.nasa.gov/nmc/spacecraft/display.action?id=2017-057A AsiaSat 9]|| קוסמודרום בייקונור פרוטון M|| SSL|| פעיל
|}

==קישורים חיצוניים==
* 

* [https://space.skyrocket.de/doc_sdat/asiasat-1.htm נתוני לוויינים]

קטגוריה:הונג קונג: חברות
קטגוריה:חברות תקשורת לווינית
No Judgement

"No Judgment" הוא סינגל של הזמר האירי, נייל הורן. השיר יצא ב-7 בפברואר 2020 בהוצאת חברת התקליטים קפיטול רקורדס. השיר מופיע כסינגל השלישי של אלבום האולפן השני שלו, Heartbreak Weather. השיר נכתב על ידי אסקירדו, ג'ון ראיין, טוביאס ג'סו ג'וניור, ג'וליאן בונטה ונייל הורן, והופק על ידי טוביאס ג'סו ג'וניור וג'וליאן בונטה.

נכון לספטמבר 2023, השיר הושמע למעלה מ-187 מיליון פעמים בספוטיפיי,<ref></ref> ולמעלה מ-20 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|זהב
|40,000
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
!גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 7 בפברואר 2020
|הורדת מוזיקה, הזרמת מוזיקה
| rowspan="5" |מקורית
| קפיטול רקורדס
|<ref name="Billboard12"></ref>
|-
! scope="row" |אוסטרליה
|להיט רדיו עכשווי
| EMI רקורדס
|<ref></ref>
|-
! rowspan="2" scope="row" | ארצות הברית
| 10 בפברואר 2020
|מוזיקה עכשווית למבוגרים
| rowspan="2" |קפיטול רקורדס
|<ref></ref>
|-
| 11 בפברואר 2020
| rowspan="2" |להיט רדיו עכשווי
|<ref></ref>
|-
! scope="row" |איטליה
| 21 בפברואר 2020
|יוניברסל מיוזיק גרופ
|<ref></ref>
|-
! rowspan="2" scope="row" |עולמי
| 28 בפברואר 2020
| rowspan="2" |הורדת מוזיקה, הזרמת מוזיקה
|רמיקס סטיב וויד
| rowspan="2" |קפיטול רקורדס
|<ref name="stevevoid"></ref>
|-
| 6 במרץ 2020
|אקוסטית
|<ref name="acoustic2"></ref>
|-
! scope="row" |איטליה
| 20 במרץ 2020
|להיט רדיו עכשווי
|רמיקס סטיב וויד
|יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נייל הורן
קטגוריה:שירים באנגלית
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי ג'וליאן בונטה
קטגוריה:בלדות פופ
קטגוריה:סינגלים בהוצאת קפיטול רקורדס
ברנרד קורנוול

ברנרד קורנוול (באנגלית: Bernard Cornwell; נולד ב־23 בפברואר 1944, בלונדון, אנגליה) הוא סופר אמריקאי־אנגלי, מחברם של רומנים היסטוריים וספר היסטורי על קרב ווטרלו.

הוא ידוע כיוצר הנובלות אודות הלוחם ריצ’רד שארפ, בסדרת רומנים על תקופת מלחמות נפוליון. הוא גם כתב את סדרת ״סיפורים סקסוניים״, סדרה של 13 נובלות על יצירתה של אנגליה. הוא כתב נובלות היסטוריות בעיקר על ההיסטוריה של אנגליה.

שלושה מסדרות הרומנים ההיסטוריים שלו עובדו לטלוויזיה: סדרת הטלוויזיה "שארפ" של רשת ITV, "הממלכה האחרונה" מבית BBC ו"מלך החורף" של MGM. 

הוא חי עם רעייתו בארצות הברית.

הגארדיאן הבריטי כתב עליו שהוא "סופר הרומנים ההיסטוריים הבריטי הטוב ביותר של כל הזמנים". הוול סטריט ג'ורנל האמריקני הכריז ש"ברנרד קורנוול הוא סופר הרומנים ההיסטוריים המצליח ביותר בעולם".
==מספריו שתורגמו לעברית==
* הממלכה האחרונה
* הארלקין
* מעשה הקשת

==קישורים חיצוניים==

* 

קטגוריה:סופרים אמריקאים
קטגוריה:סופרים בריטים
קטגוריה:אמריקאים שנולדו ב-1944
קטגוריה:בריטים שנולדו ב-1944
You Owe Me

"You Owe Me" הוא סינגל של הצמד המוזיקלי האמריקאי, הצ'יינסמוקרס. השיר יצא ב-16 בפברואר 2018 בהוצאת חברות התקליטים דיסרופטור רקורדס וקולומביה רקורדס.<ref></ref> השיר מופיע כסינגל השני של אלבום האולפן השני של הצמד, Sick Boy. השיר נכתב על ידי הצ'יינסמוקרס, אמילי וורן וצ'לסי ג'ייד והופק על ידי הצ'יינסמוקרס ושון פרנק.

נכון לספטמבר 2023, השיר הושמע למעלה מ-97 מיליון פעמים בספוטיפיי,<ref></ref> ולמעלה מ-60 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|זהב
|40,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| rowspan="2" | 16 בפברואר 2018
|הורדת מוזיקה, הזרמת מוזיקה
| rowspan="2" |מקורית
|דיסרופטור רקורדס, קולומביה רקורדס
|<ref name="iTunes"></ref><ref name="iTunes"></ref>
|-
! scope="row" |אוסטרליה
|להיט רדיו עכשווי
|סוני מיוזיק אנטרטיינמנט
|<ref name="Australia radio"></ref>
|-
! scope="row" | ארצות הברית
| 9 במרץ 2018
|הורדת מוזיקה, הזרמת מוזיקה
| רמיקסים EP
|דיסרופטור רקורדס, קולומביה רקורדס
|<ref name="Remixes"></ref><ref name="Remixes"></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי הצ'יינסמוקרס
קטגוריה:שירים באנגלית
קטגוריה:בלדות פופ
קטגוריה:שירי נשמה
קטגוריה:שירי פאנק (Funk)
קטגוריה:סינגלים בהוצאת קולומביה רקורדס
כנען (12 מרגלים)

"כנען (12 מרגלים)" הוא שיר של הזמר-יוצר הישראלי שלומי שבן, בהשתתפות הראפר הישראלי רביד פלוטניק והזמר הישראלי שולי רנד, מתוך אלבום האולפן הרביעי של שבן, בית פתוח חלק א' (2023). הוא יצא לאור ב-24 באוקטובר 2022 כסינגל השני מתוך האלבום, באמצעות חברת התקליטים הליקון ארומה מיוזיק.

השיר זכה להצלחה במצעדי סיכום שנת ה'תשפ"ג. במצעד של גלגלצ ו-ynet הגיע למקום ה-17, בעשירייה של השנה של כאן גימל וטיקטוק הגיע למקום ה-30 ובוואלה! הגיע למקום השני.

==רקע וכתיבה==
את השיר כתב והלחין שלומי שבן, בהתבסס על הסיפור המקראי חטא המרגלים, המתואר בפרשת שלח לך בספר במדבר. השיר מורכב משיחה בין שלוש דמויות מהסיפור המקראי, מ' (משה), י' (יהושע בן נון) וכ' (כלב בן יפונה). בשיר אף משולב הניגון החסידי "צמאה לך נפשי".

==מיקומי שיא==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירי שלומי שבן
קטגוריה:שירי רביד פלוטניק
קטגוריה:שירי שולי רנד
קטגוריה:שירים בעברית
קטגוריה:שירים המבוססים על התנ"ך
קטגוריה:סינגלים בהוצאת הליקון ארומה מיוזיק
פרוטוקול נקודה לנקודה על גבי אתרנט

{| border="0" cellspacing="3" style="float:left;padding-left:15px"
|+פרוטוקול PPPoE במודל - TCP/IP
| style="text-align:center; background:#feb;" | שכבת היישום
| style="text-align:center; background:#eef;" | FTP
| style="text-align:center; background:#eef;" | SMTP
| style="text-align:center; background:#eef;" | HTTP
| style="text-align:center; background:#eef;" | DNS
|-
| style="text-align:center; background:#feb;" | שכבת התעבורה
| colspan="3" style="text-align:center; background:#eef;" | TCP
| style="text-align:center; background:#eef;" | UDP
|-
| style="text-align:center; background:#feb;" | שכבת הרשת
| colspan="3" style="text-align:center; background:#eef;" | IP
|IPv6
|-
| rowspan="3" style="text-align:center; background:#fc9;" | שכבת הקשר
| colspan="4" style="text-align:center; background:#eef;" | PPP
|-
| colspan="4" style="text-align:center; background:#99f;" | PPPoE
|-
| colspan="4" style="text-align:center; background:#eee;" | אתרנט
|}
פרוטוקול Point-to-Point over Ethernet (PPPoE) הוא פרוטוקול תקשורת, לכימוס (עטיפת המידע) של פרוטוקול PPP בתוך פרוטוקול Ethernet. הוא הופיע ב-1999, עם התפשטות ה-DSL כפתרון למנהור פאקטות על חיבור ה-DSL לרשת ה-IP של ספק שירותי האינטרנט. ספר בנושא רשתות מחשבים משנת 2005 ציין כי "רוב ספקי ה-DSL משתמשים בפרוטוקול PPPoE, המספק אימות, הצפנה ודחיסה."<ref name="Boney2005"></ref> שימוש אופייני ב-PPPoE כולל מינוף השרות של פרוטוקול ה-PPP, לטובת אימות צרכן האינטרנט אל מול ספק האינטרנט, עם שם משתמש וסיסמה, בעיקר באמצעות פרוטוקול PAP ולעיתים רחוקות יותר באמצעות CHAP.<ref name="GoldenDedieu2007"></ref>

סביב שנת 2000, השימוש בפרוטוקל PPPoE החל להפוך לשיטה נוספת לחיבור מודם למחשב או מודם לנתב דרך Ethernet LAN. שיטה זו החליפה את השיטה הישנה יותר, שהייתה USB. שיטת החיבור באמצעות פרוטוקול זה, חיבור נתבים למודמים דרך Ethernet, נפוצה מאוד גם כיום.
==הערות שוליים==

קטגוריה:אתרנט
גרדאפריד

סהראב נלחם בגרדאפריד
גרדאפריד ב[[שאהנאמה של שאה טהמספ, גרסה מאויירת מהמאה ה-16 של היצירה<ref></ref>.]]
גרדאפריד או גֻּרְד־אָפַרִיד (פרסית: گردآفريد) היא אחת הגיבורות בשאהנאמה - "ספר המלכים" או "אפוס המלכים", אפוס פיוטי עצום שנכתב על ידי המשורר הפרסי פירדוסי במאה ה-10 לספירה<ref></ref>. היא הייתה אלופה שנלחמה נגד סהראב (גיבור איראני נוסף שהיה מפקד הצבא התוראני) ועיכבה את הכוחות התוראניים שצעדו לפרס.

== העלילה<small></small> ==
על פי השאהנאמה, גרדאפריד הייתה בתו של גֻּזְ’דַּהַם, שליט המבצר הלבן שבגבול עם ארץ תוראן. כאשר הגיע הצבא התוראני, בהנהגתו של סהראב הגיבור האיראני (בנו של רוסתם), ניסה הֻגִ’יר אחיה של גרדאפריד להילחם בסהראב אבל נכשל. הֻגִ’יר נלכד על ידי סהראב, וגרדאפריד, שהייתה לוחמת מוכשרת, מיד לבשה את השריון שלה, החביאה את השיער הארוך שלה מתחת לקסדה, יצאה לקרב והזמינה את החיילים התוראנים להילחם בה.

אף אחד לא העז לצאת נגדה מלבד סהראב, והם נלחמו האחד בשנייה, ללא ידיעתו של סהראב שהוא נלחם באישה. גרדאפריד המטירה עליו חצים, אך הוא פגע בה עם הכידון שלו והפיל אותה מהסוס. היא הצליחה לחזור אל גבו, אך הבינה שהיא מפסידה וברחה מהקרב בדהרה.

סהראב רדף אחריה והפיל את הקסדה שלה, השיער שלה גלש החוצה והוא הבין שהוא נלחם באישה. הוא לכד אותה, והיא, כדי להשתחרר, שכנעה אותו בעזרת חכמתה ויופיה שכדאי לו לתת לה ללכת. היא אמרה לו שאם יגלו שהוא נלחם באישה יצחקו עליו החיילים. היא הזמינה אותו למצודה והבטיחה לו שהם יכנעו לו.

סהראב האמין לה, והיא ברחה פצועה חזרה למצודה, שם שמחו לגלות שחזרה בחיים. בינתיים סהראב התקרב למצודה, ביקש להיכנס בהתאם להבטחת גרדאפריד, אך היא צחקה עליו מבפנים, אמרה שלעולם לא תינשא לבן תוראן, ושכדאי לו לעזוב אותם כי כשהשאה ישמע שהם בסכנה הוא ישלח את הלוחם הגדול רוסתם והוא יביס אותו. סהראב כעס ורצה לתקוף אבל הבין שלא יספיק באותו היום וחיכה למחרת.

גֻּזְ’דַּהַם כתב איגרת לשאה וביקש מרץ לצאת מוקדם בבוקר להזעיק עזרה. במהלך הלילה הצבא שלו התגנב החוצה מהמצודה, וכשסהראב פרץ בבוקר הוא מצא אותה ריקה מלוחמים. האזרחים שנשארו התחננו על חייהם. סהראב חיפש את גרדאפריד בה התאהב אך לא מצא אותה. כשהשאה קיבל את האיגרת הוא דאג מאוד ושלח להזעיק את רוסתם, שאכן בא לעזרה ובסופו של דבר הביס את סהראב, בלי שידע שמדובר בבנו.

כך, בזכות גרדאפריד, ניצלו האיראנים.

== בתרבות מודרנית ==
גרדאפריד הוא שם הבמה של מספרת השאהנאמה האיראנית, האישה הראשונה שעשתה זאת שלאחר המהפכה האסלאמית באיראן. <ref></ref>.

== לקריאה נוספת ==
 * 

==קישורים חיצוניים==

== הערות שוליים ==

קטגוריה:שאהנאמה
קטגוריה:מיתולוגיה פרסית
קטגוריה:לוחמות
קטגוריה:נשים איראניות
תחנת הרכבת פבלצקי

תחנת הרכבת פבלצקי (ברוסית: Павелецкий вокзал) היא אחת מעשרת מסופי הרכבת של מוסקבה. ממוקמת בכיכר פבלצקאיה, במרכז מוסקבה.

מסוף הנוסעים של תחנת הרכבת פאבלצקי משרת רכבות בינעירוניות ורכבות נוסעים הנוסעות דרומה לאורך כיוון פאבלצקי של מסילת הרכבת של מוסקבה.

המספר הגדול ביותר של נוסעים בכיוון זה נופל על תחנת פאבלצקאיה והוא לפחות 1000 אנשים בשעה אחת. בממוצע, מסוף הנוסעים של תחנת מוסקבה-פאבלצקיה סיפק 1,940,727 אנשים בחודש בשנת 2018.<ref></ref>

בתוך מבנה התחנה קיימת כניסה לתחנת המטרו פאבלצקאיה של קו זמוסקבורצקאיה, שממנה, ניתן לעבור במעבר תת-קרקעי או דרך הפרוזדור הצפוני לתחנה בעלת אותו שם בקו קולצביה.

בשנת 2002 הושק שירות נוסעים ישיר של רכבות אארואקספרס בין תחנת פבלצקי לנמל התעופה הבין-לאומי דומודדובו.

==קישורים חיצוניים==

* 

==הערות שוליים==

קטגוריה:מוסקבה: תחנות רכבת
השביט הגדול של 1680

השביט הגדול של 1680, המסומן רשמית C/1680 V1, ונקרא גם שביט קירך והשביט של ניוטון, היה השביט הראשון שהתגלה באמצעות טלסקופ. הוא התגלה על ידי גוטפריד קירך והיה אחד השביטים הבהירים ביותר של המאה השבע-עשרה.

==סקירה==
השביט התגלה על ידי גוטפריד קירך , אסטרונום גרמני, ב-14 בנובמבר 1680, בקובורג, והוא הפך לאחד השביטים הבהירים ביותר של המאה השבע-עשרה - לכאורה נראה אפילו בשעות היום - ונודע באורך הזנב המרהיב שלו. השביט עבר 0.42 יחידות אסטרונומיות מכדור הארץ ב-30 בנובמבר 1680, הוא האיץ סביב פריהליון קרוב ביותר של 0.0062 יחידות אסטרונומיות (930,000 קילומטרים) ב-18 בדצמבר 1680, והגיע לשיא בהירותו ב-29 בדצמבר כשהוא נע החוצה. הוא נצפה לאחרונה ב-19 במרץ 1681. JPL Horizons מראה שלשביט יש בערך תקופת מסלול בריצנטרית של 10,000 שנים. נכון לשנת 2023 השביט נמצא במרחק של כ-259 יחידות אסטרונומיות (39 מיליארד קילומטרים) מהשמש.

בעוד שביט קירך התגלה בשנים 1680–1681 על ידי גוטפריד קירך - ולאחר מכן נקרא על שמו - יש לתת קרדיט גם לאאוסביו קינו, הכומר הישועי הספרדי שהתווה את מסלולו של השביט. במהלך יציאתו המאוחרת למקסיקו, קינו החל בתצפיותיו על השביט בקדיס בסוף 1680. עם הגעתו למקסיקו סיטי, הוא פרסם את Exposición astronómica de el cometa (מקסיקו סיטי, 1681) בה הציג את ממצאיו. Exposición astronómica של קינו היא בין המסות המדעיות המוקדמות ביותר שפורסמו על ידי אירופאי בעולם החדש.

בזיל רינגרוז שירת תחת פיקודו של שודד הים הקאריבי, קפטן ברתולומיאו שארפ , וערך את התצפית הבאה זמן קצר לפני שפשט על עיר הנמל הספרדית קוקימבו, צ'ילה:

למרות שאין ספק שהיה זה שביט מחכך שמש, הוא כנראה לא היה חלק ממשפחת קרויץ. אייזק ניוטון השתמש בשביט כדי לבדוק ולאמת את חוקי קפלר. ג'ון פלמסטיד היה הראשון שהציע ששני השביטים הבהירים של השנים 1680–1681 היו אותו שביט, האחד שעט פנימה אל השמש והשני יצא החוצה. ניוטון חלק על כך במקור. מאוחר יותר, שינה ניוטון את דעתו, ולאחר מכן, בעזרתו של אדמונד האלי, העלימו חלק מהנתונים של פלמסטיד כדי לוודא שזה המקרה מבלי לתת קרדיט לפלמסטיד.

==גלריה==
<gallery>
Comet Kirch from Rotterdam on 1680-12-29.png|השביט משנת 1680 שנראה מרוטרדם ב-29 בדצמבר 1680. הדמיה על ידי תוכנת סטלאריום.
Newton Comet1680.jpg|מסלולו של השביט של 1680, מתאים לפרבולה, כפי שמוצג בפרינסקיפיה של אייזק ניוטון.
Silver medal with comet illustration, Hamburg, 1681.jpg|מדליית הנצחה המתארת את השביט, המבורג, 1681.
Exposition astronomica de el cometa.jpg|העמוד הראשון של Exposisión astrónomica de el cometa מאת אאוסביו קינו, 1681.
</gallery>

==ראו גם==
* שביט האלי

==קישורים חיצוניים==

<div class="mw-content-ltr">
* [https://apod.nasa.gov/apod/ap131028.html The Great Comet of 1680 Over Rotterdam] (APOD 28 October 2013)
</div>

==הערות שוליים==

קטגוריה:שביטים
פינטה (מחלה)

פינטה (באנגלית: Pinta) היא מחלת עור אנושית אנדמית הנפוצה במקסיקו, במרכז אמריקה ואמריקה הדרומית.<ref name="Gergely"></ref> המחלה נגרמת על ידי החיידק Treponema pallidum carateum השייך לסוג טרפונמה פאלידום של ספיוכטה כלומר סלילוני.

== תיאור ==
פינטה מתפשטת באמצעות מגע פיזי, ולאחר תקופת דגירה (המודל הפסיכוסקסואלי, שלב החביון) של 2–3 שבועות מופיעים התסמינים האופייניים לזיהום: פפולות מורמות שהופכות עם הזמן להיפרקרטוזיס. 9-3 חודשים לאחר ההדבקה, בשלב השני של פינטה, הרובד הנגיפי מתדלדל ואז נסדק. לפעמים מתפתח שלב שלישי של המחלה, המאופיין בהיפרפיגמנטציה ודפיגמנטציה.

== אבחון ==
האבחנה נעשית בעיקר על סמך תסמינים קליניים אופייניים, אך ניתן לבצע גם את הבדיקות הסרולוגיות המשמשות לזיהוי עגבת (מבחן RPR או TPHA). ניתן לזהות חיידקים מדגימות שנלקחו מהפאפולות באמצעות מיקרוסקופיית שדה אפל.

== טיפול ==
ניתן לטפל במחלה באמצעות פניצילין, טטרציקלין וכלורמפניקול.

== ראו גם ==
* טרפנומה פאלידום

== לקריאה נוספת ==
* List of cutaneous conditions
== קישורים חיצוניים ==

* 
== הערות שוליים ==

קטגוריה:מחלות עור והרקמה התת-עורית
קטגוריה:מחלות טרופיות מוזנחות
קטגוריה:מחלות זיהומיות וטפיליות
אילן סופר

אילן סופר (נולד ב-1962) הוא שופט בבית הדין הארצי לעבודה.

נולד בישראל. סיים את לימודיו התיכוניים ב-1980 בתיכון שמעון בן צבי בגבעתיים במגמה ריאלית - ערבית. בשנים 1980–1983 שירת בצה"ל בחיל מודיעין. בשנת 1988 סיים לימודי משפטים באוניברסיטת תל אביב, ועד שנת 1989 התמחה במשרד עורכי דין. במאי 1990 הוסמך כעורך דין ועד שנת 2000 עבד במשרד עורכי דין.

באוגוסט 2000 מונה לשופט בבית הדין האזורי לעבודה בבאר שבע. בשנת 2007 ובשנים 2010–2012 כיהן כרשם בבית הדין הארצי לעבודה. ביולי 2011 מונה למשך תשעה חודשים לכהן כשופט בפועל בבית הדין הארצי לעבודה. באוקטובר 2014 מונה לכהן כסגן נשיאת בית הדין האזורי לעבודה בבאר שבע. ביולי 2017 מונה לשופט קבוע בבית הדין הארצי לעבודה.

ב-2001 פסק כי על פי חוק שוויון ההזדמנויות בעבודה אסור להפלות אדם מטעמי דת, בין היתר בהקשר של קבלה לעבודה של שומרי שבת המסרבים לעבוד בשבת.

כסגן נשיאת בית הדין האזורי לעבודה בבאר שבע, פסק כי פציעה של מנהל חברת הסעות כתוצאה מפיצוץ מטען חבלה שהוצמד לרכבו איננה תאונת עבודה שכן הפיצוץ עשוי היה להתרחש בכל מקום ולאו דווקא בדרכו לעבודה.

בשנת 2016 קבע כי מפעל תרכובות ברום (מקבוצת כי"ל) תחזיר לעבודה ותפצה בכ-280 אלף שקלים עובדת שהוצאה בניגוד לרצונה לפרישה מוקדמת על רקע מחלת השרירים פיברומיאלגיה ממנה היא סובלת. פסק הדין קבע כי החברה לא התחשבה במצבה הרפואי לפני הוצאתה לפנסיה מוקדמת, וזאת בניגוד לחוק שוויון זכויות לאנשים עם מוגבלות.

בשנת 2017 מהלך כהונתו בבית הדין האזורי ביטל גם החלטה של המוסד לביטוח לאומי להפחית מגמלת הבטחת ההכנסה של אדם שזכה במספר הגרלות 'צ'אנס' של מפעל הפיס. השופט סופר כתב בפסק דינו כי "פרשנות תכליתית של חוק הבטחת הכנסה - היא כזו שאין לעודד את מי שמבטל זמנו בהשתתפות קבועה בהגרלות במקום לעבוד" עם זאת, הוסיף כי"עדיין יש להשאיר למחוקק לומר את דברו מפורשות. מקובלת עליי הגישה שלפיה פגיעה בזכויות לפי חוק של ביטחון סוציאלי צריכה להיעשות לא בדרך של פרשנות אלא בחקיקה תוך קביעת הסדר ברור בסוגיה זו".

בפברואר 2022 קבע כי אישה שנפצעה בדרכה מביתה לקניון על מנת לאסוף טלפון נייד היא נפגעת תאונת עבודה (בדרך לעבודה), שכן יצאה לאסוף טלפון נייד שאותו הייתה זכאית לקבל מהמעסיקה שלה.

==קישורים חיצוניים==
* [https://judgescv.court.gov.il/cb8c84ba-645e-e811-8105-0050568a6817אילן-סופר אילן סופר] באתר הרשות השופטת.

==הערות שוליים==

קטגוריה:שופטי בית הדין הארצי לעבודה
קטגוריה:בוגרי תיכון שמעון בן צבי (גבעתיים)
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1962
רונית רוזנפלד

רונית רוזנפלד (נולדה ב-1956) היא שופטת בבית הדין הארצי לעבודה בדימוס.

בשנת 1974 סיימה את לימודיה התיכוניים בבית הספר שליד האוניברסיטה העברית, ובשנים 1974-1976 שרתה בצה"ל. בשנת 1980 סיימה לימודי משפטים באוניברסיטה העברית בירושלים, כשבמקביל ללימודיה התמחתה בין השנים 1979–1982 בלשכת היועץ המשפטי של עיריית ירושלים דאז עו"ד יאיר הורוביץ', ובמשרד המשפטים אצל ד"ר אילה פרוקצ'יה ודניאלה ונסלר. ב-1982 הוסמכה לעריכת דין, ועד שנת 1990 שימשה כעוזרת בכירה ליועצים המשפטיים לממשלה דאז, יצחק זמיר ויוסף חריש.

ביוני 1990 נבחרה לשמש כרשמת בבית הדין האזורי לעבודה בירושלים, ובדצמבר 1994 נבחרה כשופטת בבית הדין האזורי. ב-1996 מונתה לסגנית שופט ראשי בבית הדין האזורי לעבודה בירושלים ובנובמבר 2002 לנשיאת בית הדין האזורי לעבודה בירושלים. ביולי 2007 מונתה לשופטת בפועל בבית הדין הארצי לעבודה למשך שנה, שלאחריה, ביולי 2008 מונתה לכהונת שופטת קבועה בבית הדין הארצי. ב-16 בפברואר 2018 פרשה לגמלאות.

ב-2014 קיבלה את ערעורה של עובדת חברת הוט שהוטרדה מינית במקום עבודתה, והסירה לבקשתה את צו איסור הפרסום על שם החברה אך לא על שמות בעלי התפקידים בה. השופטת מתחה ביקורת על התנהלות החברה בטיפול במקרה ופסקה פיצויים לטובת העובדת.

ב-2017 קבעה כי אישה בדואית גרושה ממשפחה פוליגמית, זכאית לקצבת הבטחת הכנסה בנפרד מבעלה, זאת על אף שהיא מתגוררת בסמוך לו עם חמותה ועם ילדיהם.

במעמד פרישתה, הקריאה רוזנפלד את פסק דינה הנוגע בעובד בניין סיני שנפגע במהלך עבודתו, וקבעה כי יהיה זכאי לתלושי שכר גם בגין סכומי כסף שקיבל במזומן מחברת הבנייה של האתר בו עבד. עוד קבעה רוזנפלד כי חברת הבניה תוכר כמעסיקתו לצד חברת כוח האדם בה עבד, כשהיא מחדדת את אחריותם של 'מזמיני שירות' כ'מעסיקים בפועל של עובדים המועסקים בהם בהעסקה קבלנית.

בפברואר 2020 חשפה התנועה לחופש המידע כי זוננפלד הייתה בשנת הפרישה שלה, הייתה השופטת בעלת השכר הגבוה ביותר ברשות השופטת - כ-116 אלף שקלים בממוצע בחודש בשנת 2018.

עם פרישתה, הצטרפה כבוררת וכמגשרת רוזנפלד ל'המשכן לבוררות ופתרון סכסוכים'. בנוסף היא משמשת כמרצה מן החוץ באוניברסיטה העברית בירושלים, בה היא מלמדת קורס בתחום השוויון, ועומדת בראש המועצה הציבורית לשילוב ולקידום נשים בעבודה. רוזנפלד אף ישבה בוועדה בראשות נשיאת בית הדין הארצי בדימוס השופטת נילי ארד, שהוקמה על ידי הנשיאה ורדה וירט לבנה במטרה לגבש המלצות באשר לניהול הליכי הידברות בבתי הדין לעבודה.
==קישורים חיצוניים==
* [https://judgescv.court.gov.il/ab8b84ba-645e-e811-8105-0050568a6817רונית-רוזנפלד רונית רוזנפלד] באתר הרשות השופטת
* [https://www.israelbar.org.il/magazine/adjudicator_issue_1/7/ ראיון עם רוזנפלד על עבודת הוועדות הרפואיות] בכתב העת 'הפוסק' של לשכת עורכי הדין.

==הערות שוליים==

קטגוריה:שופטי בית הדין הארצי לעבודה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:ישראליות שנולדו ב-1956
קטגוריה:ישראלים שנולדו ב-1956
קטגוריה:נשיאי בתי הדין האזוריים לעבודה
יגאל פרג'ון

יגאל אדמונד פרג'ון (1933 - 9 במאי 2008) היה ספורטאי פאראלימפי.

פרג'ון היה נכה צה"ל ומרותק לכיסא גלגלים.

ב התחרה באתלטיקה והגיע למקום הרביעי בתחרות הטלת כידון.

נפטר ב-2008 בגיל 75 והוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 

==הערות שוליים==

קטגוריה:ספורטאים פאראלימפיים ישראלים
קטגוריה:אתלטים נכים ישראלים
קטגוריה:אתלטים פאראלימפיים ישראלים
קטגוריה:מטילי כידון ישראלים
קטגוריה:ספורטאים ישראלים במשחקים הפאראלימפיים רומא (1960)
קטגוריה:אתלטים במשחקים הפאראלימפיים רומא (1960)
קטגוריה:נכי צה"ל שהוכרו לאחר מותם כחללי צה"ל
קטגוריה:ספורטאים נכי צה"ל
קטגוריה:ישראלים שנולדו ב-1933
קטגוריה:ישראלים שנפטרו ב-2008
פפולה

פפולה (באנגלית: Papulae מבטאים papula; מדי פעם גם papulla, papullae), הידוע גם בשם נשמי עור או זימי עור.

== תיאור ==
הפפולות הן הבלטות או הזיזים של ה-coelom (קואלום הוא חלל הגוף העיקרי ברוב בעלי החיים וממוקם בתוך הגוף כדי להקיף ולהכיל את מערכת העיכול ואיברים אחרים) המשמשים אצל בעלי חיים השוכנים במים לנשימה ולפינוי הפרשות. הפפולות רכות, מכוסות מבחוץ באפידרמיס ומרופדות מבפנים בצפק. הם משתרעים דרך האלמנטים הגירניים הקטנים (למשל עצמות קטנות) המֶזודרמליים (המזודרם הוא השכבה האמצעית מבין שלוש שכבות הנבט המתפתחות בהתפתחות מוקדמת מאוד של העובר של רוב בעלי החיים. השכבה החיצונית היא האקטודרם, והשכבה הפנימית היא האנדודרם) ומוגנים מפני זחלים מיקרוסקופיים על ידי קולטנים. בדגימה חיה ניתן להאריך את זימי העור או להקטינם.<ref></ref>

== הערות שוליים ==

קטגוריה:עור
נחל המערה

נחל המערה הוא נחל במערב הרי יהודה בשמורת הטבע של נחל דולב, והוא אחד מיובליו של נחל זנוח. הוא נמצא בתחום פארק ה-200 שהוקם לכבוד יום העצמאות ה-200 של ארצות הברית. בתחום הפארק מערת שורק והר יעלה.

==תוואי הנחל וצמחייה==
הנחל מתחתר בסלעי גיר קשה ודולומיט. תחילתו של הנחל בצפון היישוב בר גיורא ומסביבו בוסתן עצי פרי. בחלקו הצפוני של הנחל מעיין קטן הנובע בנקודה זו. מכאן ממשיך ערוצו של הנחל לכיוון מערב. בסביבות הנחל נמצאים שרידיו של הכפר בית עיטאב ומסביבו עצי אורן ומטעים. בשני צדדיו של הנחל צמחיית חורש ים-תיכוני. בינות הגדה הצפונית גדלים צומחים אלון מצוי וחרוב מצוי ובין הסלעים בקרבתם נובע עין סיפלה בתוך מערה ומעליו חורבות הכפר הנטוש א-סופלה שנכבש בשנת 1948 במבצע ההר. מכאן מתחתר הנחל מערבה בתוך חורש ים-תיכוני והמצוקו הצפוני מערת התאומים. מכאן ממשיך אפיקו של הנחל מערבה וממשיך עד שנשפך אל נחל זנוח בתוך עמק תלם בשפלה.

==קישורים חיצוניים==
* 

==הערות שוליים==

המערה
פייטרו גראסו

פייטרו גראסו (באיטלקית: Pietro Grasso) הוא שופט ופוליטיקאי איטלקי, חבר המפלגה הדמוקרטית של איטליה בין השנים 2013–2017 ונשיא הסנאט האיטלקי בשנים 2013–2018. הוביל את מערך השמאל החדש "חופשי ושוויוני" מדצמבר 2017 עד לפרישתו בשנת 2022. בשנת 2015 שימש כנשיא הזמני של איטליה.

הוא החל את הקריירה שלו כשופט בסיציליה, שם השתתף במאבק נגד המאפיה. ב-1999 מונה לתובע של פלרמו ולאחר מכן ב-2005 הפך לתובע הלאומי נגד המאפיה, תפקיד שמילא עד שנת 2012. ב-2013 הוא נבחר לסנאטור והוצע כמועמד לנשיאות האספה העליונה מטעם המרכז-שמאל איטליה. טובת הכלל, סיעה שהורכבה משלוש מפלגות: "המפלגה הדמוקרטית", מפלגת "שמאל, אקולוגיה וחופש" ו"המפלגה הסוציאליסטית האיטלקית". הוא נבחר לנשיא הסנאט לאחר שגבר על קודמו רנאטו שיפאני.

בינואר 2015 מונה לנשיא הזמני של הרפובליקה האיטלקית לאחר התפטרותו של ג'ורג'ו נפוליטנו. הוא החזיק בתפקיד זה עד היבחרו של סרג'ו מטרלה.
ב-2017 הוא עזב את המפלגה כדי להוביל קואליציית שמאל בשם "חופשי ושווה", לקראת הבחירות הכלליות בשנה שלאחר מכן, הוא נבחר מחדש לסנאטור תוך שהוא מפסיד את נשיאות הסנאט.

הוא עזב את הפוליטיקה בשנת 2022, כשסיים את כהונתו כסנאטור.

==קישורים חיצוניים==
* 

קטגוריה:פוליטיקאים איטלקים
קטגוריה:איטלקים שנולדו ב-1945